**G0**

IBRÁNY VÁROS ÖNKORMÁNYZATA KÉPVISELŐ TESTÜLETÉNEK

**9/2016 (III.31.) önkormányzati rendelete**

**a köztisztaság fenntartásáról és környezetvédelemről szóló 21/2013.(X.30.) önkormányzati rendelet módosításáról**

Ibrány Város Önkormányzatának képviselő-testülete **a hulladékról** szóló 2012. évi CLXXXV.. törvény. 88.§. (4) bekezdésében foglalt felhatalmazás alapján, a Magyarország helyi önkormányzatairól szóló 2011. évi CLXXXIX. évi tv. 13. §. (1) bekezdésének 19. pontjában meghatározott feladatkörében eljárva a következőket rendeli el:

1.§

A  **köztisztaság fenntartásáról és környezetvédelemről szóló 21/2013.(X.30.)**  Önkormányzati rendelet ( továbbiakban: Rendelet) 8.§ (7)-(8) és (9) bekezdésének helyébe a következő rendelkezések lépnek:

„

1. A 60 és 120/140 literes gyűjtőedényzet és a hulladékgyűjtő zsák utáni közszolgáltatási díjat az ingatlanhasználó a Nemzeti Hulladékgazdálkodási Koordináló és Vagyonkezelő Zrt által megküldött számla alapján köteles megfizetni negyedévente . Az önálló telephellyel rendelkező vállalkozások egyedi megállapodást kötelesek kötni a szolgáltatóval.
2. A települési hulladék kezeléséért közszolgáltatási díjat kell fizetni a Nemzeti Hulladékgazdálkodási Koordináló és Vagyonkezelő Zrt-nek.
3. A közszolgáltatási díjhátralék adók módjára behajtható köztartozás. Késedelmes díjfizetés esetén a Nemzeti Hulladékgazdálkodási Koordináló és Vagyonkezelő Zrt jogosult a késedelmi kamat felszámítására.”

2.§

Hatályát veszti a Rendelet 7.§ -ának (15) és (16) bekezdése.

3.§

Ez a rendelet 2016. április 1-jén lép hatályba és a hatályba lépését követő napon egyidejűleg hatályát veszti.

Ibrány, 2016. március 30.

**Berencsi Béla Bakosiné Márton Mária**

**polgármester jegyző**